L'Agenda Jove de Paterna arranca 2023 amb tallers, jocs i una sessió de cinema
12/01/2023

# L'Agenda Jove de Paterna arranca 2023 amb tallers, jocs i una sessió de cinema

[![L'Agenda Jove de Paterna arranca 2023 amb tallers, jocs i una sessió de cinema](/images/noticias/2023/1/8584/8584_lg.jpg)](/images/noticias/2023/1/8584/8584_lg.jpg)

12.01.2023

*   Les manualitats a través dels Hamma Beads, la projecció de la pel·lícula Ready Player One, així com els tornejos de ping-pong i de jocs de taula seran els protagonistes de la programació per al mes de gener.
*   Totes les activitats es realitzaran a partir de les 18.00 hores en la seu de la Casa de la Joventut de Paterna situada en Parc Central.

La Casa de la Joventut de l'Ajuntament de Paterna inicia aquesta setmana la seua nova programació per al primer mes de l'any amb tallers, jocs i una sessió de cinema.

Un torneig de ping-pong iniciarà l'agenda de gener aquest divendres a les 18.00 hores. La setmana següent el taller de Hamma Beads tornarà a la càrrega el dimecres, 18 de gener, amb el mateix horari i el divendres 20 es projectarà la pel·lícula Ready Player One, també a les 18.00 hores.

L'última setmana del mes el taller de Hamma Beads tindrà lloc el dimecres 25 a les 18.00 hores, mentre que el divendres, 27 de gener, en la mateixa franja horària li arribarà el torn als jocs de taula amb un torneig de Virus.

Tal com ha explicat el regidor de Joventut, Roberto Usina, _“iniciem aquest nou any amb les activitats que millor recepció tenen entre la població jove de Paterna com són els tallers, l'activitat Cinèfils amb la projecció d'una pel·lícula per a públic juvenil, així com diversos tornejos de jocs, que suposen una oferta d'oci variada per a tots els gustos”._

Totes les activitats es realitzaran en la seu de la Casa de la Joventut de Paterna situada en Parc Central, on es podrà obtindre més informació de manera presencial, o bé a través del telèfon 96 137 01 03.